钦定古今图书集成/明伦汇编/闺媛典/第336卷 > 黄振古妻屠氏 屠金枢妻沈氏
## 钦定古今图书集成/明伦汇编/闺媛典/第336卷 > 黄振古妻屠氏 屠金枢妻沈氏

按《列朝诗集》：瑶瑟屠氏，字湘灵，鄞县屠长卿之女，士
人黄振古之妻，卒年二十有七。天孙沈氏，字七襄，宁
国沈君典之第三女，长卿子金枢之妻，卒年二十有
一。长卿中君典榜进士，与欈李、冯开之三人者，文章
意气交也。湘灵、七襄为两公之爱女，少皆明慧，读书
诵诗能诗。君典择婿，得屠郎，开之为蹇修焉。君典殁，
七襄年十七，归于屠。湘灵既嫁，时时归宁，相与征事
䌷书，分题授简，纸墨横飞，朱墨狼籍。长卿夫人亦谙
篇章，每有讽咏，就商订焉。长卿诗云：“封胡与遏末，妇
㹅爱篇章。但有图书箧，都无针线箱。”又云：“姑妇驩相
得，西园结伴行。分题花共笑，夺锦句先成。”信一家之
盛事，亦一时之美谈也。万历庚子冬，七襄卒。未几，湘
灵亦卒。两家兄弟汇刻其诗，曰《留香艸》，而长卿与虞
长孺为之序。湘灵二弟暨七襄兄士范哀挽之词，皆
附见焉。